ወጣቶች በአዲሱ ዓመት ለሀገራቸው ምን አሰቡ?
ከተማዋ በሥራ ላይ ነች፤ አዲስ እድገቷን በማፋጠን ላይ ትገኛለች፡፡ ይህንን እውን ለማድረግ የሚተጉ ሠራተኞች መዶሻና መሮ የሚፈጥረው ድምፅ በሁሉም የከተማዋ ክፍሎች መሰማቱ ደግሞ ለዚህ ማሳያ ነው፡፡ አዲስ እየታደሰች በእድገት ከፍ የማለት ህልሟን ለማሳካት ሩጫዋን ቀጥላለች፡፡ ለከተማዋ ህልም መሳካት ደግሞ ወጣቶች ዋንኛ ተዋናይ ናቸው፡፡ ከብሔራዊ ቴኣትር ወደ ሜክሲኮ አደባባይ የሚወስደው መንገድ የግል ባንኮች በረድፍ የሚሰሩዋቸው ግዙፍ ህንፃዎች የከተማዋን የወደፊት እድገት ማሳያዎች ናቸው፡፡ አዲሱ ትውልድ ለሀገር የሚያበረክተውን አሻራ ማሳያ ናቸውና ወጣቶች በአዲሱ ዓመት ለሀገራቸው ምን አሰቡ? በሥራ ገበታቸው ላይ ያገኘናቸው ወጣቶች አነጋግረናል፡፡በዲዛይን ማራኪ ሆነው
በመታነፅ ላይ ያሉት ህንፃዎች ውስጥ የቀን ሰራተኛ ነው ወጣት ሲሳይ ለገሰ፤ ህልሜ ሀገሬ ተለውጣ ማየት ነው የሚለው ሲሳይ፤ ለሀገሪቱ ለውጥ ደግሞ የበኩሉን አስተዋፅዖ ለማድረግ በመታተር ላይ መሆኑን ይገልፃል፡፡ ታታሪነቱ በለበሰው የሥራ ልብስ፤ ተስፋ መሰነቁ ከፊቱ በጉልህ የሚነበብበት ሲሳይ፤ ለሀገሩ ያለው ፍቅር ሙያውን በማክበርና በሀገር ልማት ተሳታፊ በመሆን የሚጀምር መሆኑን ያስረዳል፡፡ “እኔ የማደርገው አንዲት የብሎኬት ድርደራ ለሀገሬ ግንባታ አንድ አስተዋፅዖ ነው” በማለት የሀገር ግንባታ በየግል ጥረት ተደምሮ የሚመጣ የጋራ ውጤት መሆኑን ይናገራል፡፡ ሀገራዊ ሰላምና ልማት
ለማረጋገጥ ወጣቶች ጉልህ
ሚና እንዳላቸው የሚናገረው
ሲሳይ፤ የእርስ በርስ
መግባባታችን ችግሮችን በሰከነ
መልኩ ተወያይቶ መፍታት
አዲሱ ትውልድ ባህል
ሊያደርገው እንደሚገባ ያስረዳል፡፡
መግባባት የሁሉም ጉዳዮች መፍቻ ቁልፍ መሆኑንም ይገልፃል፡፡ የተሰጠን ሀገራዊ ኃላፊነት በአግባቡ መወጣት ከወጣቶች የሚጠበቅ ነው የምትለው ወጣት ቤዛዊት በላይነህ፤ በኢትዮጵያ ኤሌክትሪክ ሃይል የሂሳብ ባለሙያ ናት፡፡ ወጣት ቤዛዊት ለሀገሯ በጎ ነገር እንደምትመኝና ለሀገራዊ ልማቱ የበኩሏን ድርሻ ለመወጣት ዝግጁ መሆኗን ትናገራለች፡፡ ወጣቶች በከተማዋ ልማት፤ ብሎም በሀገሪቱ ሁለንተናዊ ለውጥ ያላቸው ሚና የጎላ መሆኑንም ታምናለች፡፡ “በህዝብና በመንግሥት
የተሰጠኝን ኃላፊነት በትክክል
ስወጣ ለሀገሬ ልማት
የበኩሌን የተወጣሁ ይመስለኛል፡፡”
የምትለው ወጣት ቤዛዊት፤
ሁሉም በየዘርፉ ለሀገራዊ
ልማትና እድገት መፋጠን
ያላሰለሰ ጥረት ማድረግ
እንደሚገባው ታስረዳለች፡፡ ወጣቶች
ሀገራቸው በአዲሱ ዓመት
የተለወጠች እንድትሆን የእርስ
በእርስ ግንኙነታቸውን ማጠንከርና
አንድነትን የሚያጎለብቱ በጎ
ተግባራት ላይ እንዲያተኩሩም ትመክራለች፡፡ወጣት ገብረ ገርጊስ አሰፋ በኢኖቬሽንና ቴክኖሎጂ ሚኒስቴር የህዝብ ግንኙነት ከፍተኛ ባለሙያ ነው፡፡ በአዲሱ ዓመት ሀገራዊ ሁለንተናዊ ለውጥ ማስመዝገብ እንዲቻል ወጣቶች ከፍተኛ ሚና መጫወት እንደሚገባቸውና በተሰማሩበት መስክ ሁሉ ያላሰለሰ ጥረት ማድረግ እንዳለባቸው ያስረዳል፡፡ ሀገራዊ ሰላም ለማስጠበቅና የእርስ በእርስ መግባባት እንዲፈጠር ወጣቶች በሰከነ መልኩ ጉዳዮችን እንዲመለከቱና ከምንም ነገር በፊት ሀገራቸውን እንዲያስቀድሙ ይመክራል፡፡” ሁሉም በተሰማራበት መስክ የሚያደርገው ጥረት ጠንካራ ከሆነ ሀገር የመለወጡ ሂደት እውን ይሆናል” የሚለው ወጣት ገብረ ገርጊስ “ሁሉም በሙያው ለሀገር ልማት ታታሪ ሠራተኛ ሊሆን ይገባል።” በማለት ምክረ ሀሳቡን ይለግሳል፡፡አዲስ ዘመን መስከረም 9/2012ተገኝ ብሩ